যদি পৃথিবীর তাপমাত্রা ১ ডিগ্রী সেলসিয়াস বাড়ে তাহলে আন্দিজ পর্বতমালার ছোট হিমবাহগুলো উবে যাবে। কানাডা, সাইবেরিয়া ও আলাস্কাতে বরফের নীচে প্রচুর CH₄ গ্যাস আছে। তাপমাত্রা বাড়ার কারণে এই CH₄ গ্যাসের নিঃসরণ বেড়ে যায়। CH₄ বায়ুমন্ডলে খুব কম থাকলেও এর তাপ সংরক্ষণ করার ক্ষমতা CO₂ এর প্রায় ২৫ গুণ। গত পাচ বছরে এই নিঃসরণের পরিমাণ বেড়ে গেছে প্রায় ৩ গুণ। পৃথিবীর জনসংখ্যার প্রায় ১০ ভাগ, মানে ৭০ কোটি লোক সমুদ্র থেকে মাত্র ১০ ফুট উচ্চতায় বাস করে। সাগরের উচ্চতা বৃদ্ধি পেলে তা তাদের জীবণ যাত্রায় বিরাট প্রভাব ফেলে। এই শতকে সাগরের উচ্চতা বাড়ার পরিমাণ হতে পারে ০.৭৫ থেকে ১.৯ মিটার। এই বৃদ্ধির পরিমাণ আরো বেশিও হতে পারে, তা নির্ভর করব কতটুকু গ্রীনহাউস গ্যাস প্রকৃতিতে উদ্বৃত্ত থেকে যাচ্ছে। যদি সাগরের উচ্চতা মাত্র ১ মিটার উচ্চতা বৃদ্ধি পায় তাহলে বাংলাদেশ, ভিয়েতনামের মত দরিদ্র দেশগুলোতে প্রায় ৬ কোটি লোক তাদের ঘরবাড়ি, আবাদি জমি হারিয়ে ব্যাপকভাবে ক্ষতিগ্রস্থ হতে পারে। আবার মালদ্বীপের মত দেশগুলো পুরোপুরি সাগরে তলিয়ে যেতে পারে। বুঝাই যাচ্ছে স্বাভাবিক মাত্রা থেকে অধিক গ্রীনহাউজ গ্যাস বৈশ্বিক উষ্ণায়ন ও জলবায়ু পরিবর্তন এর প্রধান কারণ। সম্ভাবনার বিষয় হচ্ছে বৈশ্বিক উষ্ণায়নের ফলে জলবায়ু পরিবর্তন নিয়ন্ত্রণের জন্য আন্তর্জাতিকভাবে বিভিন্ন দেশের মধ্যে চুক্তি সাক্ষতির হচ্ছে । চুক্তির প্রধান উদ্দেশ্য হলো সামগ্রিকভাবে মানব সৃষ্ট কারণে গ্রীনহাউজ গ্যাসের নির্গমণ হ্রাস করা।